**R E P U B L I K A H R V A T S K A**

**KOPRIVNIČKO - KRIŽEVAČKA ŽUPANIJA**

**OPĆINA GORNJA RIJEKA**

**OBRAZLOŽENJE**

**PRORAČUNA OPĆINE GORNJA RIJEKA ZA 2023. GODINU**

**I PROJEKCIJE ZA 2024. I 2025. GODINU**

**Gornja Rijeka, studeni 2022.**

Proračun Općine Gornja Rijeka za 2023. godinu i projekcije za 2024. i 2025. godinu izrađen je u skladu sa Zakonom o proračunu („Narodne novine“ broj 144/21.), Pravilnikom o proračunskim klasifikacijama („Narodne novine“ broj 26/10., 120/13. i 01/20.), Pravilnikom o proračunskom računovodstvu i Računskom planu („Narodne novine“ broj 124/14., 115/15., 87/16., 3/18., 126/19 i 108/20), Uputama za izradu proračuna jedinica lokalne i područne (regionalne) samouprave koje je izdalo Ministarstvo financija te Provedbenim programom Općine Gornja Rijeka za razdoblje od 2021. do 2025. godine.

Zakonom o proračunu propisana je procedura pripreme, izrade i postupak donošenja proračuna. Planiranje i izvršavanje proračuna u smislu obuhvata prihoda i rashoda proračunskih korisnika propisane su Uputama za izradu proračuna jedinica lokalne i područne (regionalne) samouprave Ministarstva financija, a započinje donošenjem smjernica ekonomske i fiskalne politike Vlade RH za trogodišnje razdoblje. Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2023.-2025., koje su objavljene u kolovozu 2022. godine na službenim internetskim stranicama Ministarstva financija, a iste sadrže temeljne ekonomske pokazatelje iz Smjernica, metodologiju izrade proračuna jedinica lokalne i područne (regionalne) samouprave, metodologiju izrade financijskog plana proračunskih korisnika jedinice i pripadajuće obrasce.

Općina je izradila Upute za izradu Proračuna za 2023. godinu zajedno sa projekcijama za 2024. i 2025. godinu sa financijskim okvirima kojih su se proračunski bili dužni pridržavati.

Prijedlog proračuna Općine Gornja Rijeka za 2023. godinu utemeljen je na zakonskim obvezama Općine Gornja Rijeka kao jedinice lokalne samouprave, ugovornim obvezama za 2023. godinu te na procjeni gospodarskog i fiskalnog kapaciteta Općine.

Proračunski korisnici općine posluju putem svojih računa i njihovi namjenski i vlastiti prihodi izuzeti su od uplate u proračun Općine.

Proračun za 2023. godinu se zajedno sa projekcijama za 2024. i 2025. godinu donosi u eurima na razini skupine ekonomske klasifikacije.

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna.

Obrazloženje općeg dijela proračuna sadrži obrazloženje:

- prihoda i rashoda, primitaka i izdataka proračuna

- prenesenog manjka odnosno viška proračuna

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata iz plana razvoja Općine.

1. **OBRAZLOŽENJE OPĆEG DIJELA PRORAČUNA**

OBRAZLOŽENJE PRIHODA I RASHODA, PRIMITAKA I IZDATAKA PRORAČUNA

**PRIHODI**

PRIHODI POSLOVANJA (6)

Prihodi poslovanja za 2023. godinu planirani su u iznosu 1.178.028,24 EUR, u okviru čega su najznačajnije vrste prihodi od poreza, prije svega poreza na dohodak, te pomoći iz inozemstva i od subjekata općeg proračuna. Projekcija prihoda poslovanja za 2024. godinu iznosu 1.065.981,61 EUR, dok je projekcija za 2025. godinu 910.440,52 EUR, a smanjenje u odnosu na plan za 2023. godinu odnosi se na pomoći iz inozemstva i od subjekata općeg proračuna, gdje su u 2023. godine planirani prihodi od pomoći koji su ugovoreni, odnosno izvjesni, dok za naredne dvije godine nisu uključeni, jer još nisu poznati.

Prihodi od poreza (61)

Prihodi od poreza planirani su za 2023. godinu u ukupnom iznosu 253.838,24 EUR, od čega se najveći dio odnosi na prihode od poreza i prireza na dohodak (611), poreza na imovinu (613), od čega je najznačajniji prihod porez na promet nekretnina, a osim njega, ova podskupina uključuje još i porez na kuće za odmor te porez na korištenje javnih površina. Porezi na robu i usluge (614) obuhvaćaju porez na potrošnju alkoholnih i bezalkoholnih pića.

Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirane su za 2023. godinu u ukupnom iznosu 834.550,00 EUR.

Prihodi od imovine (64)

Planirani su prihodi od financijske imovine (641), a obuhvaćaju prihode od kamata na depozite po viđenju, zateznih kamata te dividendi, te prihodi od nefinancijske imovine (642), a obuhvaćaju prihode od zakupa poljoprivrednog zemljišta, zakupa poslovnih prostora.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani su u ukupnom iznosu 44.640,00 EUR, a obuhvaćaju upravne i administrativne pristojbe (651) i prihode po posebnim propisima (652).

Prihodi Dječjeg vrtića Mali medo planirani su u iznosu 60.191,76 EUR.

**RASHODI**

RASHODI POSLOVANJA (3)

Rashodi poslovanja planirani su za 2023. godinu u iznosu 715.420,00 EUR, u okviru čega su rashodi za zaposlene, materijalni, financijski i ostali rashodi.

Rashodi za zaposlene (31)

Rashodi za zaposlene obuhvaćaju plaće (bruto), doprinose na plaće (zdravstveno osiguranje) te ostale rashode za zaposlene. Obuhvaćeni su rashodi za zaposlene službenike te zaposlenike proračunskog korisnika Općine Gornja Rijeka, Dječjeg vrtića Mali medo.

Materijalni rashodi (32)

Materijalni rashodi obuhvaćaju naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja, a odnose se na Općinu i proračunske korisnike.

Financijski rashodi (34)

Financijski rashodi se najvećim dijelom odnosi na usluge platnog prometa, odnosno usluge vođenja žiro-računa Općine i proračunskih korisnika.

Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade obuhvaćaju sufinanciranje prehrane učenika, stipendiranje studenata, pomoći za podmirenje troškova stanovanja, jednokratne pomoći, potporu rodiljama i drugo.

Ostali rashodi (38)

Ostali rashodi obuhvaćaju tekuće i kapitalne donacije udrugama, građanima i kućanstvima, sportskim društvima, vjerskim zajednicama, organizacijama, izvanredne rashode te kapitalne pomoći.

RASHODI ZA NABAVU NEFINANCIJSKE IMOVINE (4)

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine a za 2023. godinu planirani su u iznosu 516.800,00 EUR.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine obuhvaćaju rashode za nabavu građevinskih objekata (izgradnja cesta, javne rasvjete), postrojenja i opreme te nematerijalne proizvedene imovine (projektna dokumentacija i drugo).

PRIMICI I IZDACI

Općina ne planira zaduživanje u narednom razdoblju pa nisu planirani kako primici tako ni izdaci.

1. **OBRAZLOŽENJE POSEBNOG DIJELA PRORAČUNA**

**RAZDJEL 001 IZVRŠNA I PREDSTAVNIČKA TIJELA**

U glavi Izvršna i predstavnička tijela osigurana su sredstva za programe općinskog vijeća i načelnika, zajedničke aktivnosti predstavničkih i izvršnih tijela te izbore. Obuhvaćene su naknade za rad predsjednika i članova općinskog vijeća i odbora, usluge, reprezentaciju i troškove božićnog domjenka općinskog vijeća, rashode protokola - cvijeće, vijenci i drugo te ostale troškove vezane uz rad općinskog vijeća.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj donesenih akata iz domene Općinskog vijeća | 0 | 100 | 100 | 100 |

Osim toga, osigurana su sredstva za financiranje političkih stranaka sukladno Odluci o raspoređivanju sredstava za financiranje političkih stranaka zastupljenih u Općinskom vijeću Općine Gornja Rijeka u iznosu 1.500 EUR, financiranje informiranja javnosti, financiranje LAG-a PRIZAG, obilježavanje Dana Općine, stipendiranje studenata, izrada grba i zastave, financiranje manifestacija i lokalni izbori.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj Informiranja javnosti | 0 | 5 | 5 | 7 |
| Članstvo u LAG-u | 1 | 1 | 1 | 1 |
| Sudjelovanje stranaka u radu općinskog vijeća | 0 | 4 | 4 | 4 |
| Broj dodijeljenih stipendija | 0 | 2 | 2 | 2 |

**RAZDJEL 002 JEDINSTVENI UPRAVNI ODJEL**

Redovni rad upravnog odjela obuhvaća rashode za plaće, doprinose i ostale rashode za zaposlene, rashode za materijal i energiju (uredski materijal, električna energija, pelete, materijal za tekuće i investicijsko održavanje zgrade te opreme i drugo), rashode za usluge (usluge telefona, poštarine, održavanja zgrade i opreme, opskrba vodom, računalne usluge, usluge čišćenja i drugo), financijske rashode (usluge banaka, usluge platnog prometa) te za nabavu opreme (računala, namještaj) i nematerijalne proizvedene imovine (računalni programi) i drugo. Na navedenom programu osigurana su sredstva u iznosu 108.000,00 EUR.

**Program PROSTORNO UREĐENJE I UNAPREĐENJE STANOVANJA**

Rashodi programa, aktivnosti, tekućih i kapitalnih projekata gospodarstva (prostorno uređenje i unapređenje stanovanja) planirani su za općinske zgrade, zgradu za potrebe primarne zdravstvene zaštite/TIC, geodetsko-katastarsku izmjeru, posude za odvojeno prikupljanje otpada, uređenje društvenog doma, projektiranje doma za stare i nemoćne, sufinanciranje vodoopskrbe, prostorni plan.

Cilj programa je razvoj lokalnog gospodarstva na principima održivosti i stvaranja novih vrijednosti.

Projekt Zgrada I. uključuje aktivnosti na održavanju postojeće zgrade u vlasništvu općine koja se nalazi na kčbr 36 k.o. Gornja Rijeka, a u kojoj se nalaze i prostori općinske uprave. Projektom je također predviđeno uređenje ulaznih stepenica i rampe, odnosno radovi postave pločica.

Za navedene aktivnosti planirana su sredstva u svoti od 8.000,00 eura.

Projekt zgrada II. uključuje aktivnosti na održavanju postojeće zgrade u vlasništvu općine koja se nalazi na kčbr 56/2 k.o. Gornja Rijeka. Projektom je također predviđeno rušenje postojećeg i izgradnja novog potpornog zida koji se nalazi na navedenoj čestici.

Za navedene aktivnosti planirana su sredstva u svoti od 8.000,00 eura.

Projekt zgrada III. uključuje aktivnosti na održavanju postojeće zgrade u vlasništvu općine koja se nalazi na kčbr 1816/20 k.o. Gornja Rijeka (zgrada bivšeg Čelika).

Projekt zgrada IV. uključuje aktivnosti na izvođenju nužnih pripremnih radova na izgradnji nove zgrade pored zgrade III. Sukladno izdanoj građevinskoj dozvoli.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj održavanih objekata u vlasništvu općine | 3 | 3 | 3 | 3 |
| Broj uređenih zgrada u vlasništvu općine | 0 | 2 | 0 | 0 |

Projekt Zgrada za potrebe primarne zdravstvene zaštite planiran je unutar mjere Razvoj zdravstvene infrastrukture, dostupnost i razvoj zdravstvenih usluga, a koja se odnosi se na smanjenje broja oboljelih osoba, pad stope bolovanja, invaliditeta te smanjenje smrtnosti stanovništva. Za navedeni projekt su planirana sredstva u svoti od 14.300 eura, a odnose se na troškove održavanja zgrade primarne zdravstvene zaštite te izradu projektne dokumentacije uređenja kata zgrade.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj izgrađenih ili opremljenih objekata primarne zdravstvene zaštite | 1 | 1 | 1 | 1 |

Katastarske izmjere mjera je koja doprinosi realizaciji posebnog cilja uređivanjem sustava prostornog planiranja. Uključuje provedbu kapitalnog projekta Geodetsko-katastarska izmjera za koju su planirana sredstva u 2023. godini u svoti od 96.500,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj provedenih katastarskih izmjera | 0 | 1 | 1 | 1 |

Kapitalni projekt Uređenje društvenog doma u Pofukima odnosi se na asfaltiranje dvorišta navedenog doma i stručni nadzor. Ovaj projekt je važan za daljnji razvoj pametnih naselja u okviru Mjere Razvoj pametnih naselja.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj uređenih objekata društvene namjene | 0 | 1 | 1 | 1 |

Mjerom Dostupnost domova socijalne skrbi želi se osigurati potrebna infrastruktura za povećanje kapaciteta za smještaj starijih i teško bolesnih osoba. Ova mjera obuhvaća kapitalni projekt Uspostave doma za starije i nemoćne kroz provedbu aktivnosti unaprjeđenje infrastrukture za pružanje socijalne skrbi i zaštite.

U 2023. godini planirana je izrada projektne dokumentacije izgradnje doma i ishođenje građevinske dozvole.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj izrađene projektne dokumentacije i ishođenih građevinskih dozvola | 0 | 1 | 0 | 0 |

Razvoj sustava vodoopskrbe podrazumijeva sufinanciranje izgradnje I. faze vodovodne mreže Fajerovec-Nemčevec u okviru kapitalnog projekta Vodoopskrba te sufinanciranje Rekonstrukcije Magistralnog cjevovoda PS Vratno – VS Kalnik – VS Deklešanec.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj priključaka na vodovodnu mrežu u naseljima Fajerovec i Nemčevec | 0 | 0 | 0 | 40 |
| Metara rekonstruiranog magistralnog cjevovoda | 0 | 316 | 316 | 318 |

Izrada prostornih planova mjera je koja obuhvaća aktivnosti vezane uz prostorno planiranje, točnije aktivnost ažuriranja prostornog plana uređenja Općine Gornja Rijeka.

U 2023. godini za izradu II. Izmjena i dopuna Prostornog plana uređenja Općine Gornja Rijeka planirana su sredstva u svoti 4.000,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj izrađenih ili ažuriranih prostornih planova | 0 | 1 | 0 | 0 |

**Program JAVNE POTREBE U DJELATNOSTI PREDŠKOLSKOG ODGOJA**

U sklopu ovog programa plan za 2023. je 414.370,00 eura, s korisnicima Dječjim vrtićem Mali medo kao proračunskim korisnikom (kojemu je osnivač Općina Gornja Rijeka), i sredstvima za njegov redovni rad i s programom predškolskog odgoja u ostalim ustanovama u okviru čega se roditeljima sufinancira smještaj djece u te vrtiće.

U okviru ovog programa planirana je i dogradnja Dječjeg vrtića Mali medo za jedan dnevni boravak. Unutar ove aktivnosti planira se izrada projektne dokumentacije, ishođenje građevinske dozvole i početak radova.

Navedene aktivnosti provode se unutar mjere briga o djeci.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Ukupan broj upisane djece | 40 | 40 | 52 | 52 |

**Program JAVNE POTREBE U OSNOVNOM ŠKOLSTVU**

Glavne aktivnosti u okviru mjere Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada odnose se na provedbu školskih programa i aktivnosti.

U okviru ovog programa planirana su sredstva u svoti od 11.500,00 eura.

Aktivnošću Školski programi i aktivnosti planira se pomoć u podmirenju troškova organizacije natjecanja pri OŠ Sidonije Rubido Erdody kao i sufinanciranje škole plivanja učenika navedene škole.

Aktivnošću Darovi povodom Svetog Nikole planira se kupnja darova za djecu s područja Općine Gornja Rijeka starosti dvije godine do kraja osmog razreda povodom blagdana Svetog Nikole.

Aktivnošću Nagrade za postignute rezultate planira se osiguranje novčanih nagrada i prigodnih zahvalnica za postignute rezultate na prva tri mjesta na županijskim, regionalnim i državnim natjecanjima učenika OŠ Sidonije Rubido Erdody i njihovih mentora.

Aktivnošću nabava edukativnih materijala planira se nabava radnih bilježnica, mapa i ostalih potrebnih materijala za sve učenike OŠ Sidonije Rubido Erdody s prebivalištem na području Općine Gornja Rijeka.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj organiziranih natjecanja OŠ | 0 | 2 | 2 | 3 |
| Broj djece uključene u školu plivanja | 0 | 20 | 20 | 20 |
| Broj darivane djece povodom blagdana Sv. Nikole |  |  |  |  |
| Broj ostvarenih rezultata na školskim natjecanjima  | 0 | 15 | 20 | 20 |
| Broj djece radne bilježnice | 0 | 110 | 110 | 120 |

**Program JAVNE POTREBE U KULTURI**

Mjera Valorizacija i očuvanje kulturno povijesnih vrijednosti i poticanje razvoja kulturnog stvaralaštva odnosi se na poticanje kulturno umjetničkog amaterizma i manifestacija, sufinanciranje ustanova u kulturi, kao i realizaciju planiranih projekata kroz promicanje kulture i kulturnih sadržaja.

U okviru ovog programa u 2023. godini planirana sredstva u svoti od 35.200,00 eura.

Aktivnost poticanje kulturno umjetničkog amaterizma i manifestacija odnosi se na poticanje kulturnog rada i stvaralaštva radom udruga koje će pridonijeti razvitku i promicanju kulturnog života Općine.

Aktivnost Ustanova u kulturi odnosi se na Općinsku knjižnicu Sidonije Rubido Erdody koja je u procesu zatvaranja.

Aktivnost Mali Kalnik odnosi se na nastavak zaštitnih radova na kulturnom objektu Stari Grad Mali Kalnik, a za čiju su realizaciju očekuje pozitivna odluka Ministarstva kulture.

Aktivnost Etno park odnosi se na radove popravka ograde na objektu Etno parka u naselju Kostanjevec Riječki.

Aktivnost Župa Uznesenja BDM odnosi se na očuvanje kulturne i sakralne baštine.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj organiziranih manifestacija | 0 | 3 | 3 | 3 |
| Rad kulturne ustanove | 1 | 1 | 0 | 0 |
| Broj izvedenih radova na kulturnim objektima | 0 | 2 | 1 | 1 |
| Broj sufinanciranih aktivnosti župe | 1 | 1 | 1 | 1 |

**Program JAVNE POTREBE U SPORTU**

Mjera Osnaživanje sporta odnosi se na aktivnosti Poticanje razvoja amaterskog sporta i rekreacije kroz dodjelu potpora te unaprjeđenje dostupnosti sportsko rekreacijskih sadržaja te kroz realizaciju kapitalnog projekta Sportsko rekreacijska građevina.

U okviru ovog programa u 2023. godini planirana sredstva u svoti od 140.000,00 eura.

Planom se u dijelu Poticanje razvoja amaterskog sporta i rekreacije nastoji poticati i promicati sportsko-rekreacijske aktivnosti, osobito djece i mladeži, osigurati uvjete za provođenje treninga, organiziranje i provođenje natjecanja, poticati takve aktivnosti građanstva, kao i druge sportsko-rekreacijske aktivnosti koje su u funkciji unaprjeđenja i čuvanja zdravlja i podizanja psihofizičkih sposobnosti građana i prevenciji bolesti, te promicanja bavljenja sportom općenito.

Aktivnošću sportsko rekreacijska građevina planira se I. faza izgradnje objekta sportsko rekreacijske namjene u naselju Gornja Rijeka.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj sufinanciranih udruga izpodručja sporta irekreacije  | 0 | 4 | 4 | 4 |
| Broj novoizgrađenih sportsko rekreacijskih objekata | 0 | 1 | 1 | 1 |

**Program ZDRAVSTVO I SOCIJALNA SKRB**

Poticanje demografske obnove i zadržavanje postojećeg stanovništva obuhvaća sufinanciranje prehrane učenika i pomoći za novorođenčad kroz aktivnost provedbe mjera pronatalitetne politike.

Socijalno uključivanje ranjivih skupina i podizanje svijesti o mogućnostima razvoja

socijalnog poduzetništva mjera je kojom se pruža socijalna skrb osjetljivim skupinama, a uključuje aktivnost sufinanciranje troškova gerontodomaćica kroz osiguravanje socijalne usluge pomoći za starije i nemoćne te podmirenje troškova stanovanja korisnicima pomoći za uzdržavanje.

Mjera Razvoj zdravstvene infrastrukture, dostupnost i razvoj zdravstvenih usluga odnosi se na smanjenje broja oboljelih osoba, pad stope bolovanja, invaliditeta te smanjenje smrtnosti stanovništva. Ova mjera uključuje realizaciju aktivnosti sufinanciranja dežurstva ljekarni.

Aktivnost Socijalne udruge odnosi se na financiranje programa i projekata udruga iz područja socijalna i zdravstvena skrb i humanitarne djelatnosti putem javnog natječaja.

Aktivnost Ljekarna Križevci odnosi se na sufinanciranje dežurstva Ljekarne Križevci.

U okviru ovog programa u 2023. godini planirana sredstva u svoti od 29.470,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj djece uključene u program sufinanciranja prehrane | 15 | 15 | 15 | 20 |
| Broj korisnika pomoći u pokrivanju troškova stanovanja | 13 | 18 | 18 | 20 |
| Broj korisnika pomoći u kući | 20 | 20 | 20 | 20 |
| Broj novorođene djece u kalendarskoj godini | 12 | 15 | 17 | 21 |
| Broj sufinanciranih udruga izpodručja socijalne i zdravstvene skrbi | 0 | 2 | 2 | 2 |

**Program PROTUPOŽARNA I CIVILNA ZAŠTITA**

Mjerom Razvoj sustava civilne zaštite i poboljšanje sustava zaštite i spašavanja od velikih nesreća doprinosi se jačanju sustava civilne zaštite na području Općine Gornja Rijeka. Glavne aktivnosti uključuju izradu planskih dokumenata civilne zaštite, rad dobrovoljnih vatrogasnih društava i službe spašavanja odnosno pružanje vatrogasne i civilne zaštite.

Ključne aktivnosti iz područja vatrogastva provodit će se sufinanciranjem rada Vatrogasne zajednice Općine Gornja Rijeka gdje su osigurana sredstva za materijalne troškove zajednice, naknadu dobrovoljnim vatrogascima za gašenje požara i izrada planskih dokumenata protupožarne zaštite (nova Procjena i plan zaštite od požara na području Općine Gornja Rijeka).

Ključne aktivnosti iz područja civilne zaštite provodit će se osiguranjem sredstava za vježbe iz područja civilne zaštite, naknadom za štete uzrokovane prirodnim nepogodama i izradom planskih dokumenata civilne zaštite (novi Plan djelovanja civilne zaštite).

U okviru ovog programa u 2023. godini planirana sredstva u svoti od 53.610,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj DVD-a i VZO uključenih u protupožarnu zaštitu | 6 | 6 | 6 | 6 |
| Ukupan broj pripadnika sustava civilne zaštite na području JLS | 30 | 30 | 30 | 30 |

**Program ODRŽAVANJE KOMUNALNE INFRASTRUKTURE**

Mjera Komunalno gospodarstvo obuhvaća aktivnosti održavanja komunalnih objekata i infrastrukture te održavanje javnih površina, a uključuje godišnje održavanje nerazvrstanih cesta, javnih zelenih površina i javne rasvjete, groblja, održavanje čistoće javnih površina, deratizaciju i dezinsekciju, veterinarske usluge i održavanje građevina i uređaja javne namjene.

U okviru održavanja nerazvrstanih cesta planira se šljunčanje cesta, malčiranje bankina i cestovnih jaraka, zacijevljene cestovnih jaraka i uređenje odvodnje u svrhu zaštite prometnica – nerazvrstanih cesta i nabava i postava vertikalne prometne signalizacije na novoasfaltiranim cestama, obnova dotrajale signalizacije, nabava putokaza i prometnih ogledala za naselja i nabava ostale prometne signalizacije po potrebi.

U okviru aktivnosti održavanje javnih zelenih površina planira se održavanje parkova i zelenih površina što obuhvaća rušenje i orezivanje zelenila, košnju i sjetvu trave, sadnju zelenila i cvijeća i čišćenje zelenih površina.

U okviru aktivnosti održavanje javne rasvjete planira se zamjena žarulja, svjetiljki i stupova po potrebi te postava i skidanje postojećeg nakita jednom godišnje kao i utrošak električne energije za javnu rasvjetu.

U okviru aktivnosti održavanje groblja planira se održavanje mrtvačnica na mjesnim grobljima u naselju Dropkovec i Gornja Rijeka.

U okviru aktivnosti održavanje čistoće javnih površina planira se čišćenje nerazvrstanih cesta i poljskih putova od snijega i leda (zimska služba) i čišćenje površina javne namjene, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine

U okviru aktivnosti deratizacija i dezinsekcija planira se Usluga deratizacije i dezinsekcije jednom godišnje.

U okviru aktivnosti veterinarske usluge planira se uklanjanje uginulih životinja i lešina s javnih površina i postupanje s napuštenim i izgubljenim životinjama.

U okviru aktivnosti održavanje građevina i uređaja javne namjene planiraju se održavanje, popravci i čišćenje predmeta i uređaja javne namjene (vidikovac, klupe, dječja igrališta, javni zdenci i slično).

U okviru ovog programa u 2023. godini planirana sredstva u svoti od 85.530,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Km održavanih nerazvrstanih cesta | 73 | 73 | 73 | 73 |
| m² održavanih javnih zelenih površina | 2000 | 2000 | 2100 | 2100 |
| Broj održavanih svjetiljaka javne rasvjete | 364 | 379 | 379 | 379 |
| Broj groblja koja se održavaju | 2 | 2 | 2 | 2 |
| Kilometri nerazvrstanih cesta-zimska služba | 16,00 | 16,00 | 16,50 | 17,00 |
| Broj kućanstava u kojima se provodi deratizacija | 550 | 560 | 560 | 560 |
| Broj zbrinutih napuštenih životinja | 6 | 6 | 6 | 6 |
| Broj uklonjenih lešina s prometnica | 0 | 2 | 2 | 2 |
| Broj održavanih objekata i uređaja javne namjene | 0 | 25 | 25 | 30 |

**Program GRADNJA OBJEKATA I UREĐAJA JAVNE NAMJENE**

Program gradnje objekata i uređaja komunalne infrastrukture obuhvaća aktivnosti uređenja građevine javne namjene, evidentiranje komunalne infrastrukture, uređenje javnih zelenih površina i javnu rasvjetu.

Unutar aktivnosti javne zelene površine planirana je rekonstrukcija javne zelene površine u naselju Kostanjevec Riječki (ograđivanje i uređenje), kčbr. 2105 k.o. Gornja Rijeka.

Unutar aktivnosti javna rasvjeta planirano je rekonstrukcija javne rasvjete u naseljima Kolarec, Deklešanec, Gornja Rijeka (Križevačka ulica, Vinogradska ulica, Ulica Kralja Bele IV, Jablanova ulica, Novoselska ulica), Kostanjevec Riječki, Štrigovec i Donja Rijeka.

Unutar aktivnosti građevine uređaji i predmeti javne namjene planirano je uređenje uređaja javne namjene (križ) u naseljima Donja Rijeka, Štrigovec i Pofuki te troškovi evidentiranja postojeće komunalne infrastrukture.

U okviru ovog programa u 2023. godini planirana sredstva u svoti od 30.220,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj uređenih javnih zelenih površina  | 1 | 1 | 0 | 0 |
| Broj novih svjetiljaka javne rasvjete | 0 | 15 | 5 | 5 |
| Broj uređenih građevina javne namjene | 2 | 3 | 1 | 1 |

**Program JAVNI RED I SIGURNOST**

Programom javnog reda i sigurnosti stvaraju se uvjeti za zadovoljavanje potreba Općine u aktivnostima HGSS – Stanica Koprivnica putem spašavanja na visinama i visokim objektima u slučaju potresa, vremenskih nepogoda i drugih nesreća na nepristupačnim prostorima, spašavanjem iz podzemnih objekata, dežurstva i spašavanja za vrijeme specifičnih sportskih, turističkih i drugih aktivnosti u prirodi, davanje sigurnosnih preporuka osobama i organizatorima turističkih, sportskih i drugih aktivnosti u prirodi, provođenje obuke spašavanja organiziranjem vježbi, seminara i tečajeva.

U okviru ovog programa u 2023. godini planirana sredstva u svoti od 2.000,00 eura.

|  |  |  |  |  |
| --- | --- | --- | --- | --- |
| Indikator uspješnosti | Početna vrijednost | Ciljna 2023 | Ciljna 2024 | Ciljna 2025 |
| Broj sufinanciranih stanica  | 1 | 1 | 1 | 1 |